ઈસ્લામાબાદ- ઘણા લાંબા સમય બાદ પાકિસ્તાન ફરી એકવાર ગુજરાતની કચ્છ સરહદે સક્રિય થતું જોવા મળી રહ્યું છે. પાકિસ્તાને સિંધ પ્રાંતના હૈદરાબાદ જિલ્લાના ભોલારી ખાતે એક આધુનિક સૈન્ય હવાઈ ક્ષેત્ર વિકસિત કર્યું છે. આ હવાઈ ક્ષેત્રમાં પાકિસ્તાન ચીન દ્વારા આપવામાં આવેલા JF-17 ફાઈટર જેટ તહેનાત કરી રહ્યું છે. મળતી માહિતી મુજબ આ હવાઈ ક્ષેત્ર પહેલેથી જ બનાવવામાં આવેલું હતું પરંતુ હવે તેને ફાઈટર જેટ માટે તૈયાર કરવામાં આવી રહ્યું છે. પોતાની પૂર્વ સરહદે ભારતીય વાયુ સેનાનો મુકાબલો કરવા પાકિસ્તાન મોટી સંખ્યામાં ચીન દ્વારા નિર્મિત JF-17 વિમાન તહેનાત કરી રહ્યું છે.